cyanic-selkie/wikianc huggingface dataset:
АСУЦ „Боро Петрушевски“ - Скопје
Меѓународна соработка и проекти
проекти АСУЦ “Боро Петрушевски“ е добитник на грантови за два меѓународни проекти и една подготвителна посета во рамките на Леонардо да Винчи програмата, во учебната 2012/2013 г. Согласно планот за реализација на овој проект планирана е посета на Средно стручно училиште во Виланди – Естонија во периодот од(21-28).04.2013 г. За време на посетата во Шведска беше реализирана: презентација на нашата држава, нашето училиште, реализирана посета на часови по општо образовни предмети и практична настава, раменети искуства со предметните наставници за начинот на реализирање на наставниот час, посочени добри практики кои можат да се применат во нашиот образовен систем, дискутирано за начинот на организација на наставата, реализација на програмите и курикулумите за работа. Посетата и размената на искуства ќе придонесе за поголема ангажираност на нашите наставници во процесот на реформи на тригодишното образование, применувајќи ги сознанијата за нови профили и струки кои ќе бидат интересни за пазарот на трудот, поголемо вклучување во различни интерни проекти чија цел е поврзување на теоретската со практичната настава, запознавање со начинот на работа во виртуелна фирма – Сервис за лесни возила, подигнување на нивото на професионално усовршување како резултат на посета на сервисите Волво и Тојота, размена на стручна литература од областа на моторните возила.Во наша чест се вееше Македонското знаме и бевме објавени на мрежната страница на нивното училиштето............. АСУЦ „Боро Петруешевски“, Скопје, и оваа учебна е дел од големото АЦЕС-семејство. Оваа година е добитник и координатор на проектот „Медиумите и реалноста - сојузници или противници“ што ќе го реализира заедно со училиштата-партнери од Крагуевац, Србија и од Љубљана, Словенија. Проектите на тема „Медиуми“ ќе се реализираат во 15 држави, во Средна и Источна Европа, во рамки на Меѓународната мрежа на средни и основни училишта (ACES). Целта на ACES е да се овозможи и унапреди интеркултурен дијалог и соработка на младите луѓе со цел да се создаде трајна мрежа преку која би се разменувале знаења. Основната цел на проектот „Медиумите и реалноста – сојузници или противници“ е оспособување на учениците да бидат одговорни корисници и креативни создавачи на медиумски производи, унапредување на познавањата за улогата и функцијата на медиумите во демократското општество, развивање хумани вредности и оспособување на учениците да ги  разбираат и прифаќаат различностите. Преку креативни активности (работилници, вежби, интерактивни дебати, интернационална соработка) се оспособат да прават реална проценка за информациите пласирани од медиумските услужници, да утврдат колку се совпаѓаат реалноста и медиумските стории. Преку директно инволвирање во медиумскиот простор (создавање весник, мрежно место, драматизации, филм, учество во ТВ-емисии) да градат мултикултурни вредности и вистинска слика за општеството во коешто живеат. Како директни учесници во создавањето медиуми ќе влијаат врз создавањето и градењето на демократската култура и обликувањето на јавното мислење.
Гимнастика на Летните олимписки игри 2016 – греда за жени
Натпреварувањето греда за жени на Летните олимписки игри 2016 било одржано во ХСБЦ арената на 15 август 2016.
Златниот медал го освоила холанѓанката Сане Виверс, која станала прва гимнастичарка од оваа земја која освоила златен олимписки медал во гимнастика.
NGC 3411
NGC 3411 — елиптична галаксија во соѕвездието Водна Змија, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3411 се споменува и како NGC 3402, MCG -2-28-12.
Откривање
Објектот е откриен на 25 март 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3411 е од видот E0. Видливиот сјај со голо око изнесува 11,9 m, а оној во рамките на интервалот од минималната до максималната честота 12,9 m, додека површинскиот сјај изнесува 13,4 m/лм2. NGC 3411 има привидни димензии од 2,1' х 2,1'.
Астрономски податоци
Објектот е од епохата Ј2000.0.
Други поделби
Проучување на NGC 3411 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 32479. Во рамките на атласот на длабокото небо, Уранометрија 2000.00, објектот припаѓа на групата означена со бројот 280; додека во Каталогот на основни ѕвезди (GSC) е групиран под бројот 5505. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1022.
Користена литература
Astronomical Objects (RNGC)"". Tucson, Arizona:University of Arizona Press, 1973. (4016,0)
Луис Бота
Луис Бота ( - ) — прв премиер на Јужноафриканскиот Сојуз.
Бота бил избран од парламентот на Јужноафриканската Република во 1897 година, кога се согласил со умерениот претседател Паул Кругер со кој биле политички противници во врска со прашањето на можноста странците да бидат сопственици на земја (не Бури, повеќето Англичани, доселеници). Во Јужноафриканската војна тој ги командувал јужните сили опседнувајќи го Лејдисмит и тогаш безуспешно се обидел да го одбрани Трансвел. Како премиер, тој сериозно барал помирување со популацијата што зборувала англиски и жестоко бил нападнат од африканските националисти. Во Првата светска војна тој се согласил со британските барања да ја освојат Германска Југозападна Африка (Намибија).
Парафилија
Парафилија или патолошка сексуална наклонетост е она што се смета за неприродно полово однесување во психологија и сексологија. Терминот парафилија доаѓа од старо грчките зборови пара(освен) и филија(љубов) и опишува сексуални потреби како одговор на сексуален објект или ситуации кои можат да интерферираат со капацитетот на реципрочна сексуална активност. Парафилија исто така може да имплицира сексуални пракси без да имплицира дисфункција или морална девијантност.
Видови парафилии
Клинички признаени парафилии :
Од поширока гледна точка спаѓаат и :
Борко Ристовски
Борко Ристовски (р. 2 ноември 1982 во Скопје, Југославија) — македонски ракометар кој игра за екипата на Рајн-Некар Левен во германската Бундеслига и за ракометната репрезентација Македонија.
Хари Потер (филмски серијал)
Хари Потер е британско-американски филмски серијал заснован на серијалот романи Хари Потер од авторката Џ. К. Роулинг. Серијалот е дистрибуиран од Warner Bros. и се состои од осум фантастични филмови, започнувајќи со Хари Потер и каменот на мудроста (2001) и завршувајќи со Хари Потер и реликвиите на смртта – 2 дел (2011). Спин-оф серијал во ретропродолжение ќе се состои од пет филмови, започнувачи со Фантастични ѕверки и каде да се најдат (2016). Фантастични ѕверки го означуваат почетокот на медиумската франшиза '''Волшебничкиот свет на Џ. К. Роулинг'''.
Серијалот бил главно продуциран од Дејвид Хејмен, а главните улоги ги играат Даниел Редклиф, Руперт Гринт и Ема Вотсон како трите главни ликови: Хари Потер, Рон Визли и Хермиона Гренџер. На серијалот работеле четири режисери: Крис Колумбус, Алфонсо Куарон, Мајк Њуел и Дејвид Јејтс. Сценаријата биле напишани од Стив Кловс, со исклучок на Хари Потер и Редот на фениксот (2007), кој бил напишан од Мајкл Голденберг. Снимањето на филмскиот серијал траело десет години, следејќи ја мисијата на Хари Потер за совладување на својот главен непријател Лорд Волдеморт.
Хари Потер и затвореникот од Азкабан (2004) е единствениот филм во серијалот кој не се наоѓа во списокот на 50. најпрофитабилни филмови во историјата, додека пак Хари Потер и реликвиите на смртта – 2 дел, најпрофитабилниот филм во серијалот е осми најпрофитабилен филм на сите времиња. Без усогласувањето на инфлацијата, филмскиот серијал е втор најпрофитабилен филмски серијал со вкупна заработка од $8.5 милијарди долари во светски рамки.
Хари Потер и Каменот на мудроста
Хари Потер е единаесет годишно момче. Како бебе бил нападнат од злобниот волшебник Лорд Волдеморт кој ги убил неговите родители. Неговото преживување му носи огромна слава на Хари. На неговиот единаесетти роденден дознава од Рубеус Хагрид дека е волшебник и дека е повикан да започне со своето образование во Хогвортс. Во меѓувреме Хари ги запознава Рон Визли и Хермиона Гренџер кои му стануваат најдобри пријатели. Покрај сите авантури тројцата почнуваат да истражуваат за мистериозниот камен на мудроста и дознаваат дека еден од професорите го бара каменот за да може да му помогне на Волдеморт да се прероди. Хари решава да го спречи и се соочува лице во лице со Волдеморт.
Хари Потер и Одајата на тајните
Хари, Рон и Хермиона се враќаат во Хогвортс и ја започнуваат својата втора година. Тие се запознаваат со новиот професор по Одбрана од мрачните сили Гилдерој Локхарт кој се покажува како доста откачен. Една вечер додека Хари му помага на Гилдерој во некои работи слуша мистериозен застрашувачки глас, тој почнува да го следи и ја наоѓа мачката на домарот скаменета, а над неа напишано со крв: „Одајата на тајните е отворена. Непријатели на наследникот чувајте се.“. Нападите продолжуваат како и натписите на ѕидовите а и тие и тие се проследени од глас кој само Хари го слуша и секогаш решава да го следи. Сите се сомневаат дека Хари е одговорен за нападите и дека тој е наследникот. Поради нападите Гилдерој решава да формира секција по двобој. На скецијата Хари открива дека знае да зборува змиски пред половина училиште. Со ова сè повеќе ученици веруваат дека Хари е наследникот дури и самиот Хари почнува да се сомнева во себе. Нападите продолжуваат и Министерството смета дека Хогвортс не е повеќе безбеден. За Хари ситуацијата се влошува кога самата Хермиона е најдена скаменета. Поради ова и поради последниот натпис на ѕидот кој гласи дека еден од учениците е одвлечен во одајата и неговото тело ќе остане таму за засекогаш, Хари решава да ја пронајде одајата и да се соочи со хоророт скриен во неа.
Хари Потер и Затвореникот од Азкабан
Третата година на Хари започнува најчудно од сите. Во училишниот воз Хари е нападнат од страшно суштество наречено дементор,(дементорите се суштества кои ја цицаат среќата од човекот и предизвикуваат голема болка) но е спасен од новиот професор по Одбрана од мрачните сили Ремус Лупин. Во меѓувреме и волшебничкиот свет и обичниот свет се во опасност поради бегството на Сириус Блек, затвореник од волшебничкиот затвор Азкабан кој според некои избегал за да го убие Хари. Хари дознава дека Сириус бил пријател на неговите родители но ги предал на Волдеморт што значи дека тој е виновен за смртта на родителите на Хари. Хари полн со бес и желба за одмазда решава да го најде Сириус и да го убие. На крајот сосем неочекувано еден од ликовите станува врколак и ги напаѓа на сите но и дементорите решаваат да нападнат во исто време. Кога сите мислат дека крајот наближува Хари и Хермиона на чуден начин се враќаат во времето за да ги средат работите.
Хари Потер и Пламениот пехар
Четвртата година на Хари започнува со кошмарот на Хари како Волдеморт убива човек. На самиот почеток на учебната година Хари го запознава новиот професор по Одбрана од мрачните сили Аластор Лудоокиот, бивши Зор. Хогвортс е почестен со веста дека е одбран да биде домаќин на познатиот волшебнички натпревар Тробојот. Училиштата Боксбатон и Дармстранг се поканети во Хогворст како учесници на натпреварот. Силниот Виктор Крум е одбран да го претставува Дармстранг, прекрасната Флор Делакор е одбрана да го престставува Боксбатон и храбриот Седрик Дигори да го престставува Хогвортс. Таканаречениот пламен пехар ги одбира исклучително најсилните натпреварувачите за овој натпревар и само по еден од секое училиште, но сите се изненадени кога пехарот го исфрла и името на Хари. Хари е присилен да учествува на натпреварот и во меѓувреме се обидува да открие кој го ставил неговото име во пехарот.
Хари Потер и Редот на фениксот
Петтата година на Хари започнува со нападот на дементорите врз Хари и Дадли. Хари е повикан на судско сослушување каде го осудуваат дека употребил магија во присуство на неволшебник. Таму Хари дознава дека Министерството и поголемиот дел од волшебниците се во одрекување дека Волдеморт е вратен и дека медиумите ги обвинуваат Хари и Дамбладор за лажговци. Поради ова Министерството решава да ја вработи новата професорка по Одбрана од мрачните сили Долорес Амбриџ која одбива да ги учи учениците како да користат магија. Хари решава да формира своја армија од ученици кои ќе ги подготви за тоа што навистина е надвор. Со ова бунтот помеѓу Армијата и Министерството започнува.
Хари Потер и Полукрвниот Принц
Хари ја започнува шестата година во училиштето Хогвортс. Хари почнува да следи магични совети и совети за приготвување на волшебни напивки од мистериозен дневник со чија помош го импресионира професорот Хорациј Слагхорн. Хари почнува да се сомнева дека Снејп и Малфој му коваат завера и е одлучен да открие каква е заверата. Премиерата на филмот е закажана за 17 јули 2009.
Хари Потер и Реликвиите на смртта
Хари, Рон и Хермиона решаваат да ја пропуштат седмата година во Хогвортс и ја започнуваат својата посебна највозбудлива авантура до сега. Тие решаваат да го најдат Волдеморт и да го убијат еднаш за секогаш. Поради обемниот материјал филмот е поделен во два дела. Првиот се најавува на 19 ноември 2010, а вториот некаде во мај 2011.
Ирина Дибирова
Ирина Дибирова (12 март 1979) - руска ракометарка и тренер.
Професионална кариера
Во својата професионална кариера Дибирова настапувала во следниве екипи:
Притоа, таа ги остварила следниве клупски успеси:
Настапувајќи за репрезентацијата на Русија, Дибирова ги освоила следниве медали:
Во март 2017 година, Дибирова станала тренер на ЖРК „Вардар“ од Скопје.
Муселим
Муселим (Αηδονόκαστρο, Ајданокастро) — село во Општина Бук во Драмски округ, Егејска Македонија, денес во областа Источна Македонија и Тракија, Грција.
Географија и местоположба
Селото се наоѓа на 50 километри источно од градот Драма и на 2 километри западно од центарот на општината, Бук. Селото се наоѓа на надморска височина од 252 метри.
Вуст (Саксонија-Анхалт)
Вуст (Wust) — село и поранешна општина во округот Штендал, во Саксонија-Анхалт, Германија. Од 1 јануари 2010 е дел од општината Вуст-Фишбек.
Муселим
Историја
Селото во текот на XIX век се наоѓало во рамките на Драмската каза, во составот на Отоманското Царство.
Вуст (Саксонија-Анхалт)
Географија и историја
Селото се наоѓа во северниот дел на Саксонија-Анхалт, недалеку од реката Елба, близу стариот град Тангерминде, кое било омилено место на царот Карло IV во 14 век. Вуст се состои од Вуст, Зидов, Вустердам и Мелков.
Церина (Брежице)
Церина (словенечки: Cerina) — населба во Општина Брежице во источна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Вуст (Саксонија-Анхалт)
Географија и историја
Во последните векови на земјопоседниците на Вуст биле благородниците фон Кате, нивниот најпознат член бил Ханс Херман фон кате (млад пријател на подоцнежниот крал Фридрих II Пруски), кој го поминал неговото детство во Вуст. Семејството фон Кате била поврзана со земјопоседниците на соседното село Шенхаузен, фон Бизмарк.
Муселим
Историја
По крајот на Балканските војни, селото било вклучено во составот на Грција. По потпишувањето на Лозанскиот договор во 1923 година помеѓу Република Турција и Република Грција, во селото се населиле грчки бегалци од Анадолија додека муслиманското население ги напуштило своите домови.
Вуст (Саксонија-Анхалт)
Географија и историја
Летното училиште за англиски јазик, литература, театар и музика е годишен настан во текот на летните одмори во малото село Вуст во Саксонија-Анхалт, Германија. Се одржава во два курса, секој трае по две недели; постојат нивоа за почетници и за ученици со средно и напредно знаење на англискиот јазик. Покрај лекциите за англиски има и други активности, како што се работилниците за уметност, фотографија, музика и спортски игри. Учесниците може да учествуваат во театарска претстава, кулминација на школата по 4 недели. Од средината на 2000-тите, се играат претставите на Шекспир. Концерти и литературни читања во романската црква во Вуст или во соседните села и градови се важен дел од целосното искуство на „Sommerschule“, како за учесниците, така и за околината во целина. Инструкторите главно се студенти од Велика Британија и САД. Главната цел, покрај унапредување на образованието, е културна размена помеѓу Германија и Англосаксонските држави.
Знаменитости
Романската црква, која е изградена од тули со барокна внатрешност е вклучена во северната рута на Пат на романиката. Додадена на апсидата на црквата, но со посебен влез се наоѓа криптата со посмртни остатоци, наречена Kattegruft и била изградена во 1706/07. Дворецот на земјопоседниците сега служи како основно училиште. Летното училиште исто така се одржува тука од 1991. Старата шталска зграда („Kornspeicher“) сега е рустично место за изложби и концерти.
Муселим
Демографија
До 1928 година во селото биле населени 26 грчки семејства со 87 бегалци од Турција. Во 1928 година селото броело 108 жители, додека во 1940 година селото броело 170 жители. Селото во пописот од 1951 година броело 176 жители, на пописот од 1961 година, во селото живееле 160 жители, во 1971 година имало 56 жители, во 1981 година имало 36 жители, додека во 1991 година имало 23 жители. Денеска, населението на селото е 15 жители според пописот од 2011 година.
Димко Димковски
Димко Димковски ( во —  во ) — македонски партизан, борец за слобода на Македонија и учесник во НОВ.
Животопис
Произлегува од сиромашно семејство. По завршувањето на основното училиште, продолжил да учи гимназија. Во септември 1944 година, како шеснаесетгодишен младинец, стапил во Шеснаесеттата македонска ударна бригада. Станал борец во Младинскиот баталјон. Учествувал во секојдневните борби на Бригадата против балистичките сили. Младинскиот баталјон бил ударната сила на Бригадата. Секогаш кога имало најтешки борбени задачи, бил во првите борбени линии. Младинскиот баталјон извршил многу успешни акции против германските моторизирани колони во Качаничката Клисура. Но, во борбата за ослободувањето на својот роден град, храбро загинал на 13 ноември 1944 година. Бил погребан на скопските гробишта.
Сива патка
Сивата патка или брешката (Anas strepera) е честа и проширена патка од редот гусковидни. Ја има и во Македонија.
Распространетост
Брешката се пари во северните делови од Европа и Азија, и централна Северна Америка. Распространетоста на оваа птица се проширува во источна Северна Америка. Таа е птица преселница. Нејзината состојба на зачуваност е најмалку загрозена.
Опис
Брешката е 46–56 см долга со 78–90 см распон на крилја. Мажјакот е малку поголем од женката, кој тежи во просек 990g, а женката тежи 850g. Во сезоната на парење, мажјакот има сива боја, со црна позадина, светли костени крилја и брилијантно бели летачки пердуви, очигледни во лет или во мирување. Вон сезоната на парење, мажјакот е сличен на женката, но е малку посив одоздола и има помалку портокалова боја на клунот. Женката има светлокафеава боја, со перја како женската дива патка. Таа може да се разликува од тој вид по темно-портокаловиот раб на клунот, помала големина, белите летачки пердуви и белиот стомак. Брешката е потивка патка, со исклучок за време на додворувањето. Женките имаат повик сличен на квак како дивата патка но со повисок тон, нешто како гаг аг аг аг. Мажјаците, пак, се огласуваат со свиркање и со звук како ннеек.
Живеалиште и поведение
Сивата патка живее крај езера или бавни реки богати со водни растенија. Претежно се храни со растителна храна, но зимно време јаде и животинска. Гнездата ги прави на земја, обично подалеку од водата. Не е толку друштвена како другите патки вон сезоната на парење и формира само мали јата.
Macrophya
Macrophya е род на растителни оси (од редот ципокрилци, семејство Tenthredinidae).
49 (број)
49 (четириесет и девет) — број и име на глифот што го претставува тој број. Тој е природен број што следи после бројот 48 а претходник на бројот 50.
Бојстер
Бојстер — село и поранешна општина во округот Штендал, во Саксонија-Анхалт, Германија. Од 1 јануари 2010, е дел од градот Зехаузен.
50 (број)
50 (се чита: педесет, разговорно: пеесет) — број и име на глифот што го претставува тој број. Тој е природен број што следи после бројот 49 а претходник на бројот 51.
Гелтинг
Гелтинг (Gelting) — општина во округот Шлезвиг-Фленсбург, во Шлезвиг-Холштајн, Германија. Се наоѓа близу Балтичкото Море, околу 33 километри североисточно од градот Шлезвиг и 30 километри источно од градот Фленсбург.
Општината претставувал поранешно седиште на истоимената општинска заедница.
Стојан Крстески
Стојан Миладинов Крстески ( во —  во ) — македонски партизан, борец за слобода на Македонија и учесник во НОВ.
Животопис
Роден е во семејство кое претежно се занимавало со земјоделство. Поради големата сиромаштија, заминал на печалба во Белград, но по нападот на Југославија од Германија, се вратил во своето село каде активно се вклучил во народно ослободителното движење и станал член на СКОЈ. Во летото 1943 година доброволно стапил во редовите на Кичевско-мавровскиот партизански одред, а потоа во редовите на Првата македонско-косовска бригада. Со Бригадата заминал за Егејска Македонија во познатиот Февруарски поход. Загинал кај селото Никодин во февруари 1944 година во борба со бугарските окупатори.
Записник (филм)
„Записник“ - македонски телевизиски филм од 1983 година. Го режирал Тихомир Бачовски, а сценариото го напишале Миле Неделковски и Велко Неделковски.
Улоги
Останати улоги ▼
Караѓорѓево (ергела)
45.27896°N, 19.32038°W Караѓорѓево е имот кој лежи 10 км северозападно од Бачка Паланка, Србија. Имотот зафаќа површина од69.14 метри квадрати и располага со замок, ловиште, фарма, земјоделски капацитети и шумски и мочуришни живеалишта. Имотот е во државна сопственост, а управуван од страна на Војската на Србија. Од неговото формирање како државна сопственост на Австроунгарската Империја во 1885 година, служела како претставително ловиште и одморалиште за државници, високи воени функционери и стопанственци. Дел од имотот е заштитен како посебен природен резерват. Пејзажот содржи вековни дабови и багремови шуми, мочуришта, разновидни видови флора и фауна и голема оддалеченост од најблиските населби. Отворен е за ловци и туристи во текот на целата година. Имотот е познат и по својата елитна фарма со обетка, со музеј на коњски трки. Фармата првично била создадена во 1904 година, користејќи коњи од познатиот унгарски државен Студ на Мезохегиес.
Во 1971 година, Јосип Броз-Тито свикал заеднички состанок на водачите на Сојузот на комунистите на Југославија и Сојузот на комунистите на Хрватска во имотот Караѓорѓево, што резултирало со задушување на Хрватската пролет.
Одморалиштето станало познато кога таму се одржа средбата Милошевиќ-Туѓман Караѓорѓево од страна на претседателите на Србија, Слободан Милошевиќ и Хрватска, Фрањо Туѓман во предвечерието на југословенските војни, каде што наводно склучиле таен договор за поделба на Југославија.
Јазици во Македонија
Јазиците во Македонија е поим којшто ги опфаќа јазици кои се зборуваат на територијата на Македонија. Официјален, национален и најголем јазик во државата е македонскиот јазик, кој е мајчин јазик за две третини од населениети и втор јазик за сите народности кои живеат во државата. Покрај македонскиот, во државата се зборуваат и уште неколку јазици кои сочинуваат една третина од населението.
Службен јазик
Службен јазик во Македонија е македонскиот јазик и неговото кирилско писмо. Во општините каде малцинската заедница е застапена од 20 %, тогаш, јазикот на малцинската заедница е службен јазик покрај македонскиот. Уставот на Македонија, со член 7 го дефинира ова како :
Според тоа, албанскиот, ромскиот, турскиот, влашкиот и српскиот се користат како службени со општините каде има значителен број Албанци, Роми, Турци, Власи и Срби.
Македонски јазик
Македонскиот јазик е национален, најголем и единствен службен јазик во Македонија. Јазикот го зборуваат 1.344.815 македонски граѓани според пописот од 2002 година. . Македонскиот јазик се пишува на кирилица, односно македонска азбука, која е официјално писмо на територијата на државата. Јазикот е втор јазик на сите малцинства во државата.
Македонскиот јазик е јужнословенски јазик и службен јазик во Македонија. Македонскиот јазик е исто така официјално признат како регионален службен јазик во Горица и Пустец во Албанија каде што живее бројно македонско население, но и во Србија како официјален во општините Јабука и Пландиште, Романија и Косово. Македонски се зборува и во Австралија, Бугарија, Грција, Канада, САД, Црна Гора, Турција, во некои земји−членки на Европската Унија и останатата македонска дијаспора. Вкупниот број на македонски говорници е тешко утврдлив поради несоодветни пописи, но бројката се движи од околу 2,5 до 3 милиони луѓе.
Според почитуваниот лингвистички извор Etnologue, македонски се зборува и во југозападниот дел на Бугарија и северна Грција, но нема податоци за бројот на луѓето. Сличен став имаат и BBC, Britannica и  UNESCO.
Македонскиот јазик е службен во целата територија на државата и во сите општини на Македонија.
Малцински јазици
Според пописот од 2002 година, признати малцински јазици во Македонија се албанскиот, турскиот, ромскиот, влашкиот, српскиот и босанскиот јазик. 19.241 македонски граѓани се изјасниле дека зборуваат други јазици. .
Албански јазик
Албанскиот јазик во Македонија е најголем малцински јазик кој го зборуваат 507.989 македонски граѓани според пописот од 2002 година. Јазик воглавно се зборува во Западна Македонија во општините каде македонските граѓани со албанско потекло се мнозинско население. Истовремено, неговата официјална употреба е дозволена во некои институции на државната власт, вклучувајќи го собранието. Албанскиот јазик е индоевропски јазик кој сочинува своја посебна група во индоевропското јазично семејство. Албанскиот јазик се пишува во латиница, односно со албанската азбука. Албанците во Македонија имаат можност да се образуваат на албански јазик, па така има албански паралелки во средното и основното образование, како и високи образовни институции на албански јазик.
Денешниот албански јазик како стандардна форма го има дијалектот на Тоските, наспроти дијалектот на Гегите кој и покрај стандардизацијата сè уште масовно го користат гегскиот дијалект во Косово и делови на Македонија. Впрочем, сè уште постои несогласување околу стандардизацијата на албанскиот јазик, а некои бараат повторна стандардизација во која би биле вклучени повеќе елементи од гегскиот дијалект. Постои и залагање во Косово да се земе како стандардна форма гегскиот дијалект со што албанскиот јазик би станал еден јазик со два официјални дијалекти. Инаку, лексичкиот фонд е главно латински, италијански, романски, грчки, македонски, српски и турски.
Турски јазик
Турскиот јазик во Македонија го зборуваат 71.757 македонски граѓани според пописот од 2002 година. Јазикот воглавно се зборува од македонски граѓани со турско потекло, но и од Македонците-муслимани. Турскиот јазик се пишува на турска азбука, која е заснована на латиницата. Во Македонија, Турците имаат можност да се образуваат на мајчиниот јазик, односно има турски паралелки во основното и средното образование.
Турскиот јазик е дел од западната гранка на огуските јазици. Првите записи на турскиот јазик датираат од централна Азија од пред 1.200 години. Претходник на турскиот јазик бил отомански турски јазик и бил пишуван со отоманска азбука (арапска азбука). Со реформите на Кемал Ататурк, денес турскиот јазик се пишува со латиница. Турската јазична асоцијација денес се стреми да ги отстрани странските зборови од турскиот јазик и да ги воведе старите турски зборови. Реченичкиот состав на турскиот е подмет-предмет-прирок и нема род на именки.
Ромски јазик
Ромскиот јазик во Македонија се зборува од 38.528 македонски граѓани според пописот од 2002 година. Јазикот воглавно се зборува од македонски граѓани со ромско потекло.
Ромскиот јазик е дел од групата на индоариски јазици, поточно се класифицира или во централните индоариски јазици или во северозападни индоариски јазици. Доста често се класифицира и како своја посебна јазична гранка поради поголемиот број на сродни јазични варијанти.
Српски јазик
Српскиот јазик во Македонија се зборува од 24.773 македонски граѓани според пописот од 2002 година. Српскиот јазик воглавно се зборува од македонски граѓани со српско потекло. Јазикот се пишува и на кирилица и на латиница, поточно со српска азбука.
Српскиот јазик е јужнословенски јазик и една од стандардните норми на српскохрватскиот јазик. Српскиот е службен јазик во Србија, Косово и Република Српска (Босна и Херцеговина), а се користи и во делови на Црна Гора и Хрватска и населениет места кои се сметаат за српска дијаспора.
Одлика на српскиот јазик е што тој се пишува на две азбуки: кирилица и латиница. Двете азбуки се речиси еднакви, а единствена разлика е во користењето на буквите. Ова е последица на историски причини, имено делот од српската популација кој бил под влијание на Австроунгарија пишувал на латиница, а другиот дел кој бил под влијание на Византија пишувал на кирилица. Денес, сите образовани луѓе ги познаваат и двете азбуки.
Босански јазик
Босанскиот јазик го зборуваат 8.560 македонски граѓани според пописот од 2002 година. Јазикот воглавно го зборуваат македонски граѓани со бошњачко потекло. Јазикот се пишува и на кирилица и на латиница (босанска азбука), исто како и српскиот јазик. Овој јазик е втор најмал признат малцински јазик во Македонија.
Босански јазик е јужнословенски јазик и една од стандардните норми на српскохрватскиот јазик. Јазикот е најмногу зборуван во Босна и Херцеговина, во регионот Санџак во Србија и Црна Гора, каде е зборуван од страна на Бошњаците. Дел е од западната група на јужнословенските јазици каде српскохрватскиот јазик е предоминантен и стандарден. Српски, хрватски и босански јазик (и сегашниот црногорски), мора да се напомене, се многу слични, скоро идентични јазици кои имаат многу малку разлики меѓу себе. Сите три варијанти биле познати како српскохрватски јазик до 1990 година.
Влашки јазик
Влашкиот јазик во Македонија го зборуваат 6.884 македонски граѓани според пописот од 2002 година. Јазикот воглавно го зборуваат македонски граѓани со влашко потекло. Јазикот е најмал признат малцински јазик. Јазикот се пишува на латиница, односно со влашка азбука.
Влашкиот јазик е јазик од источната подгрупа од романските јазици кои се зборуваат на Балканот. Истиот термин се користи за дијалектите на романскиот јазик кои се зборуваат во Србија. Овој јазик е формиран по латинизацијата на Балканскиот Полуостров со мешање на локалните јазици на античките народи на Балканот, особено на трако-илирскиот, епирскиот и тесалискиот. Во текот на вековите, ароманскиот јазик под влијание на грчката култура и јазик која била во подем на Балканот пред и по доаѓањето на Римјаните така што голем дел од лексичкиот состав на јазикот доаѓа од овој јазик. Основниот морфолошки и граматички состав на јазикот е секако сроден со останатите нео-латински (романски) јазици а во однос на лексиката, огромен број од латинската основа е еднаква.
Останати малцински јазици
Покрај националниот македонски, и малцинските јазици, во републиката се зборуваат и уште неколку јазика. Сите тие јазици имаат под 1.000 говорници и такви јазици се: хрватски, црногорски, бугарски, грчки, балкански гагауско-турски, ладино и други.
Знаковен јазик
Македонскиот знаковен јазик е јазичен систем за комуникација на глувите и наглувите лица во Македонија. Јазикот се заснова на гестикулации како основни елементи на комуникација, со развиена знаковна азбука и има специјален заштитен законски статус во Македонија. Македонската знаковна азбука може да биде изведена со една или со две раце. Точната бројка на корисници на овој јазик не е сосема позната, но се проценува дека е над 6.000 лица.
Странски јазици
Најголем странски јазик кој се изучува во Македонија е англискиот јазик. Англискиот се изучува од прво одделение основно образование па сè до универзитетско ниво. Втор најголем јазик кој се изучува во државата е германскиот јазик. Германскиот јазик се изучува од шесто одделение основно образование па сè до втора година средно образование. Покрај овие два јазика, во Македонија како странски јазици се зборуваат и францускиот, рускиот и српскохрватскиот јазик.
Покраини во Екваторска Гвинеја
Екваторска Гвинеја е поделена на 2 региона и 7 покраини. Тие се следниве (административните центри се наведени во загради):
Покраини
Покраините со број 1–3 влегуваат во Островскиот регион, а оние со бр. 4–7 се во Континенталниот. Секоја покраина потоа се дели на окрузи.
Хоризонт
Хоризонтот е линија која го дели небото од земјата. Во астрономијата разликуваме математички и вистински хоризонт. Математичкиот претставува рамнина која го тангира местото на Земјината топка. Вистинскиот хоризонт ретко се поклопува со математичкиот, пред сѐ, бидејќи Земјата нема прав облик, туку е во форма на геоид.
Цанко Димковски
Цанко Јорданов Димковски ( во —  во ) — македонски партизан, борец за слобода на Македонија и учесник во НОВ.
Животопис
Произлегува од сиромашно семејство. Завршил основно училиште, а потоа се занимавал со земјоделство. На 20 август 1944 година стапил во Третата македонска ударна бригада. Бил учесник во сите борби на Бригадата против непријателот на теренот кај Куманово и Велес. На 20 октомври истата година храбро загинал, во една тешка борба против балистите и Германците на реката Треска.
51 (број)
51 (педесет и еден) — број и име на глифот што го претставува тој број. Тој е природен број што следи после бројот 50 а претходник на бројот 52.
Педро Алмодовар
Педро Алмодовар Кабаљеро (Pedro Almodóvar Caballero) (р. 24 септември 1949 во Калсада де Калатрава, Шпанија) — шпански кинорежисер, сценарист и продуцент. Алмодовар е можеби најуспешен и меѓународно најпознат шпански филмски режисер од неговата генерација. Неговите филмови, кои се одликуваат со сложени дејствија, содржат мелодрама и користат елементи од поп-култура, популарни песни, хумор, силни бои и интересни декорации. Желба, страст, семејство и идентитет се едни од најупотребуваните теми на Алмодовар. Неговите филмови се светски познати, а тој стана една од најголемите личности во филмскиот свет.
Пепи, Луси, Бом и другите девојки од маалото (1980)
Својот прв важен филм, Алмодовар го направи во 1980 — Пепи, Луси, Бом и другите девојки од маалото (1980) (Pepi, Luci, Bom y otras chicas del montón) со многу мал буџет и тим на волонтери со кои снимаше преку викенди. Филмот беше заснован на неговата фото-новела Главни ерекции, која претходно била објавена во магазинот Ел Вибора (Змијата). Овој филм содржи серија споени настани наместо еден цел заплет. Ги следи авантурите на трите личности именувани во насловот: Пепи, која сака да се одмазди на корумпираниот полицаец кој ја силувал; Луси, мазохистичка домаќинка; и Бом, панк рок пејачка, лезбијка. Централната тема на филмот, пријателство и женска солидарност, се појавуваат и во другите филмови на Алмодовар.
Филмот го затекнаа финансиски и технички проблеми. Сепак, Алмодовар има убаво сеќавање од неговиот прв филм: „Пепи, Луси, Бом... е филм полн со дефекти. Кога некој филм има само еден или два дефекта, се смета за несовршен филм, но кога постојани има технички пропусти, тоа се нарекува стил. Тоа го кажав шегувајќи се кога го промовирав филмот, но верувам дека тоа беше блиску до вистината.“
Лавиринти на страста (1982)
Лавиринти на страста (Laberintos de pasión) е комедија за повеќе идентитети, една од омилените теми на Алмодовар. Заплетот е центриран на авантурите на два лика полудени од секс: Сексилија, нимфоманијак, и Риза, геј синот на водач на фиктивна земја од Среден Исток, кои се создадени да бидат заедно.
Темни навики (1983)
Темни навики (Entre tinieblas) е мелодрама со елементи на комедија во кој глумат Мариса Паредес и Кармен Маура, меѓу другите глумци со кој Алмодовар и претходно соработувал.
Што направив да го заслужам ова? (1984)
Следниот филм на Алмодовар, Што направив да го заслужам ова? (¿Qué he hecho yo para merecer esto?) е инспириран од шпанските црни комедии од доцните 1950-ти и 1960-ти. Раскажува приказна на една домаќинка, нејзиниот насилен сопруг, постариот син кој е дилер на дрога, помладиот, и бабата која го мрази градот и сака да се врати во родното село.
Матадор (1986)
Матадор (Matador) го продлабочува истражувањето на сексуалноста. Матадор е темна, комплексна приказна која ја раскажува врската на поранешен борец со бикови и убиствена адвокатка, чии сексуални потреби не се во целост задоволени ако не убијат.
Закон на желбата (1987)
Закон на желбата (La ley del deseo) е еден од најбогатите и највознемирувачките филмови на Алмодовар. Го следи животот на три ликови: геј филмски режија кој започнува нов проект, неговата сестра која порано му била брат (Кармен Маура) и опсесивен убиец кои го следи (Антонио Бандерас)
Жени на работ од нервен слом (1988)
Следниот филм на Алмодовар, Жени на работ од нервен слом (Mujeres al borde de un ataque de nervios) е феминистичка лајт комедија која го потврди Алмодовар како „женски режисер“, како Џорџ Кукор и Рејнер Вернер Фасбиндер. Алмодовар има кажано дека жените се подобри ликови како драматични субјекти.
Филмот е адаптација на театарска драма која раскажува два дена од животот на Пепа, професионален филмски дублер чиј оженет љубовник одеднадеж ја напушта, а со кој таа френетично се обидува да стапи во контакт. За време на потрагата, таа открива неколку негови тајни и ги открива сопствените вистински чувства.
Инспириран од холивудските комедии од 1950-те, овој филм стана преоден за следните филмови на Алмодовар. Оваа комедија со брзи дијалози и брза акција, без дрога и секс, останува еден од најзапамтените филмови на Алмодовар. Филмот доби позитивни критики од целиот свет и го презентираше Алмодовар на американската публика. Доби многу награди, како и номинација за Оскар за најдобар странски филм.
Врзи ме! (1990)
Следниот филм на Алмодовар го одбележа почетокот на соработката со уште една голема глумица од европското и шпанско кино: Викторија Абрил. Врзи ме! (Atame!) е и четвртиот најважен филм во кој соработува со Антонио Бандерас. Во овој филм, Рики (Антонио Бандерас), тукушто ослободен пациент од психијатрија, киднапира и држи заробена глумица (Викторија Абрил) со цел таа да се заљуби во него. ''„Имам 23 години, 50,000 пезети и сум сам на светов. Ќе се обидам да бидам добар маж за тебе и добар татко за твоите деца“'', ѝ вели тој.
И покрај темните елементи, Врзи ме може да се опише како романтична комедија, а најчиста љубовна приказна на режисерот, слична на трилерот на Вилијам Вајлер – The Collector. Како и да е, филмот беше тема на жешки дебати; доби лоши критики од феминистки и групи на жени адвокати бидејќи тие перцепирале садомазохистички елементи. Премиерата во САД беше проследена и со други скандали и контроверзии. Филмската асоцијација на Америка, која го одредува рејтингот на филмот за САД, го одбележа филмот со Х при неговата дистрибуција. Поддржан од дистрибутерската компанија на филмот, Мирамакс, Алмодовар поднесе тужба која прерасна во тврдоглава легална борба. Како резултат на ова, се појави нов рејтинг: да не биде за помали од 17 години, кој беше аплициран на сите филмови кои претходно биле етикирани како порнографски.
Врзи ме! не достигна слава како Жени на работ од нервен слом. Доби лоши критики од шпанските критичари, кои изјавија дека Алмодовар го изгубил чувството за режирање.
Високи потпетици (1991)
Семејната мелодрама Високи потпетици (Tacones Lejanos) ја обработува приказната за прекинатата врска меѓу мајка и нејзината ќерка, и славна пејачка. Ќерката се венчала со поранешниот љубовник на својата мајка и се здружила со пејач кој ја имитра нејзината мајка. Популарните песни кои се секогаш присутни во филмовите на Алмодовар, се најприсутни во овој филм.
Кика (1993)
Кика е критика на масовните медиуми, особено на нивниот сензационализам. Овој филм создаде голема контроверзност во САД поради смешна сцена со силување. Филмот не беше добро-прифатен од страна на критичарите, но отвори ново поглавје во кариерата на режисерот.
Цветот на мојата тајна (1995)
Цветот на мојата тајна (La flor de mi secreto) е приказна за Лео Масијас, успешна писателка на романи која треба да се соочи со професионална и лична криза. Таа е отуѓена од својот сопруг, кој волонтира во Босна и Херцеговина за да ја избегне.
Во главната улога настапува Мариса Паредес. Оваа психолошка драма се смета за неговиот најзрел филм досега. Филмот има многу заеднички елементи со Сѐ за мојата мајка и Зборувај со неа. Трите филмови се работат за „губиток, созревање и опоравување“.
Живо месо (1997)
Алмодовар е сценарист на сите свои филмови, но со Живо месо (Carne trémula), тој ја дели заслугата. Ова му е првиот филм адаптиран према книга, истоимениот роман од Рут Рендел. Давид, полициски детектив, и Виктор, човек обвинет за неговото парализирање. По излегувањето од затвор, Виктор сака да се одмазди, а притоа се вплеткува во животите на Давид, неговата сопруга, поранешниот колега на Давид, Санчо, и сопругата на Санчо.
Сѐ за мојата мајка (1999)
Потоа, Алмодовар продолжи со своите сериозни драми создавајќи го Сѐ за мојата мајка (Todo sobre mi madre). Филмот произлезе од кратка сцена во Цветот на мојата тајна, во која се раскажува приказната за мајка која ја жали смртта на својот син, и која, читајќи го неговиот дневник, дознава дека сакал да го запознае татка си. Таа се одлучува да отпатува до Барселона во потрага по неговиот татко за да му каже дека имале син откако таа го напуштила пред многу години. Кога пристигнува таму, се сретнува со многу чудни ликови – проститутка трансвестит, бремена калуѓерка и глумица која е лезбијка – и сите тие на свој начин ѝ помагаат да ја преброди болката.
Во овој филм повторно се јавуваат темите како сестринство и семејство. Посветен е на Бет Дејвис, Роми Шнајдер и Џина Роландс.
Комичниот дел во филмот е Слатка, трансвестит. Во една сцена, таа раскажува колку пластични операции имала и колку силикон има во неа. Говорот го завршува со нејзина филозофска мисла: „Колку повеќе стануваш тоа што си сонувал да станеш, толку поавтентичен си“.
Сѐ за мојата мајка освои најмногу награди и почести од сите други филмови во шпанската филмска индустрија. Доби Оскар за најдобар странски филм, Златен Глобус, награда за најдобра режија на Канскиот филмски фестивал, францускиот Цезар за најдобар филм, Гоја за најдобар филм на годината.
Зборувај со неа (2002)
Две години подоцна, Алмодовар создаде уште еден успешен филм – Зборувај со неа (Hable con ella), кој ја раскажува приказната за двајца мажи кои се спријателуваат во болницата каде се грижат за жените кои ги сакаат, а пак, кои се во кома. Нивните животи се движат во сите насоки, минато, сегашност и иднина, и ги влечат до неочекувана судбина.
Филмот беше пофален од критиката и Алмодовар за него доби бројни награди и почести, меѓу кои и Оскар за најдобро сценарио.
Лошо образование (2004)
Лошо образование (La mala educación) ја раскажува приказната за две деца, Игнасио и Енрике кои ја откриваат љубовта, киното и стравот во религиозно училиште на почетокот од 1960-тите. Отецот Маноло, директорот на училиштето и нивен учител, е сведок на некои од овие нивни откритија. Трите ликови повторно се сретнуваат во 1970-тите и 1980-тите, или барем така изгледа.
Алмодовар во овој филм користи филм ноар.
Се враќам (2006)
Дејството на 16-тиот филм на Алмодовар, Се враќам (Volver), е сместено во Ла Манча и следи три генерации жени во едно семејство кои се борат да ги преживеат ветрот, огнот и дури и самата смрт.
Приказната на Се враќам се појавува како роман и скрипт во Цветот на мојата тајна. Симболично, овој филм го одбележува враќањето на Кармен Маура во филм на Алмодовар по многу години. Алмодовар доби награда за најдобро сценарио на Канскиот филмски фестивал, а на Пенелопе Круз, Кармен Маура, Лола Дуењас, Бланка Портиљо, Јоана Кобо и Чус Лампреаве им беше доделена наградата за најдобра женска улога.
Раскинати прегратки (2009)
Раскинати прегратки (Los abrazos rotos) ја доживеа својата премиера во Шпанија на 18 март 2009 година. Овој филм е најдолгиот и најскапиот филм на Алмодовар досега. Главната приказна е трагичната судбина на еден режисер, кој ќе остане слеп по сообраќај несреќа пред 14 години. Структурата на филмот е размешани минато и сегашност, како и филм во филм.
Кожата во која живеам (2011)
Кожата во која живеам (La piel que habito) е филмска адаптација на романот „Тарантула“ на францускиот писател Тјери Жонке. Главната улога ја толкува Антонио Бандерас (кој се враќа во филм на Алмодовар по речиси 20 години), бескрупулозен хирург кој сака да создаде нов тип на кожа отпорна на горење.
Филмот ја доживеа својата премиера на Канскиот филмски фестивал.
Даниел Милошевски
Даниел Милошески - Данче (, -, ) — виден македонски музички продуцент и основач и сопственик на најголемата македонска продукциска куќа Авалон.
Животопис
Милошески е роден во Гостивар во 1970 година. Тој заедно со својот брат Бобан Милошески биле едни од најуспешните во областа на шоу бизнисот, не само во Македонија, туку и на Балканот, правејќи ги најголемите концерти на најпознатите домашни, екс југословенски, но и светски ѕвезди. Првиот концерт го организирале во 1993 година, а до крајот на 2013 година, бројот на концерти во нивната режија ја надминал бројката од 250. Меѓу многубројните се и легендата Боб Дилан, Ајрон Меиден, Дип Парпл, Вајтснејк, Симпл Мајндс, Лени Кравиц, Брајан Фери, Кошин, Били Ајдол, последниот концерт на Ејми Вајнхаус. Списокот на имињата со кои работеле директно ги издвојува како најуспешна концертна и букинг компанија на овие простори, односно во Регионот. Бил женет и имал две ќерки.
Смрт и реакции
Починал ненадејно во Скопје, после тренинг во фитнес центар на 15 јули 2014 година.
По смртта на Даниел пристигнаа голем број на реакции. Некои од нив се:
- Ружица и Ивица Брчиоски - „Ареа“.
- Миа Костова.
- Весна Бејби Петрушевска.
Европски суд за човекови права
Да не се меша со Европски суд за правда, највисокиот суд на Европската Унија. Европскиот суд за човекови права (англиски: European Court of Human Rights, француски: Cour européenne des droits de l’homme) во Стразбур е супранационален суд, основан со Европската конвенција за човекови права, кој претставува правна потпора од последна инстанца за лица кои сметаат дека нивните човекови права се прекршени од некоја договорна страна на Конвенцијата. Жалби до судот можат да бидат поднесени и од други договорни страни.